open-index/open-wikipedia-markdown huggingface dataset:
John-Mikal Størdal

**John-Mikal Størdal** (født 1965) er en norsk sivilingeniør og tidligere direktør for Forsvarets forskningsinstitutt (FFI).

Han er utdannet Master of Science fra Massachusetts Institute of Technology (MIT) innen *aeronautics* og *astronautics* (1992) og sivilingeniør fra Norges tekniske høgskole (NTH) innen elektro- og datateknikk (1988). Han begynte som forsker i FFI i 1989, der han jobbet i avdeling for elektronikk og som avdelingssjef for maritime systemer, og ble direktør i 2012.

John-Mikal Størdal har siden 1. juli 2021 vært direktør for NATO Science & Technology Organization sitt Collaboration Support Office (CSO) i Neuilly-sur-Seine, Frankrike. 

## Referanser
Kokang-sonen

**Koang** er en selvadministrerende sone i Myanmar, angitt av landets grunnlov av 2008, som ligger i Shan-staten. Sonen består av de to mindre kommunene Konkyan og Laukkai. Sonens offisielle navn ble annonsert ved dekret 20. august 2010.

Kokang ligger på grensen til Kina og var del av Kina til det ble avstått til Storbritannia i 1897. Størsteparten av innbyggerne i Kokang-sonen er Han-kinesere med ett nært forhold til Kina. Området har vært åsted for flere opptøyer mellom lokalbefolkningen og myndighetene, blant annet i 2009 og 2015.

## Referanser
Tom Staahle

**Tom Staahle** (født 1972) er en norsk politiker (FrP) som i dag er stortingsrepresentant fra Akershus.
Han var tidligere finansråd og stedfortredende fylkesrådsleder i Akershus. Han var ordfører i Ullensaker kommune fra 2015 til 2019. 

Staahle ble født i Oslo og vokste opp på Krokstadelva i Drammen og Skedsmokorset i Lillestrøm, han har siden vært bosatt i Jessheim siden 2000.  

Han har vært politisk aktiv i Ullensaker politikken sammenhengende siden 2001 og har hatt flere politiske verv lokalt, som bl.a. gruppeleder for kommunestyregruppen og formannskapsmedlem. 

I 2018 ble han medlem av Fremskrittspartiets sentralstyre. Staahle har vært nestleder i Akershus FrP i to perioder. Han har vært medlem i Akershus fylkesting og vært vararepresentant til Stortinget 2005–2013. Han er utdannet sykepleier fra Høgskolen i Oslo fra 1999 og bachelor i informasjon og samfunnskontakt fra BI/NMH fra 2003.

## Stortingskomiteer
*2025–2029 medlem av Finanskomiteen

## Referanser


## Eksterne lenker
*
Willy Kvilten

**Willy Kvilten** (født 3. mai 1963) er en norsk oberst og lokalpolitiker (H). Han var varaordfører i Ullensaker kommune i perioden 2015–2019. 

## Referanser
Naga-sonen

**Naga** er en selvadministrerende sone i Myanmar, angitt av landets grunnlov av 2008, som ligger i Sagaing-staten. Sonen består av de tre mindre kommunene Leshi, Lahe og Namyun og var tidligere en del av Hkamtidistriktet i Sagaing-regionen. Sonens offisielle navn ble annonsert ved dekret 20. august 2010. Området er administrert av Nagafolket.

## Referanser


## Eksterne lenker
*
Pa-O-sonen

**Pa-O** er en selvadministrerende sone i Myanmar, angitt av landets grunnlov av 2008, som ligger i Shan-staten. Sonen består av de tre mindre kommunene Hopong, Hsihseng og Pinlaung i Shanstaten. Sonens offisielle navn ble annonsert ved dekret 20. august 2010. Sonen administreres av Pa-O-folket.

## Referanser
Julisøylen

**Julisøylen** *(Colonne de Juillet)* er en minnesøyle på Place de la Bastille i 11. arrondissement i Paris. 

## Historie
Den minner om «de tre gloriøse dager» (27.–29. juli) under julirevolusjonen i 1830 i Frankrike. som førte til kong Karl X' fall og innsettelsen av «borgerkongen» Ludvig Filip («julimonarkiet»).

Allerede i 1792 var det et lignende forehavende, men ut over nedleggelsen av en grunnstein den 14. juli 1792 kom det ikke noe ut av det. Byggingen av søylen i sin bestående form ble bestemt ved kongelig dekret av 6. juli 1831. Arbeidet ble igangsatt av kong Ludvig Filip i 1833. 

Det dreier seg om en 52 meter høy kobbersøyle på midten av Place de la Bastille. På søylen er inngravert navnene til de 504 parisiske borgere som mistet livet under julikampene.   

Den i 1833 fredigstilte 5,85 meter figur forgylt med bladgull, er laget av Augustin-Alexandre Dumont, og forestiller «frihetens genius» *(Le Génie de la Liberté)* og minner om gatekampene under julirevolusjonen i 1830. Sokkelen stammer fra Napoléons Is tid, og skulle bære en skulptur av en elefant. 

I noen tiår stod det en 24 meter høy midlertidig gipsfigur av den planlagte Bastillens elefant her, men den måtte så vike for Julisøylen. Innvielsen av søylen fant sted den 28. juli 1840. Musikken for anledningen var Hector Berlioz' *[[Grande symphonie funèbre et triomphale]]*, som ble framført i friluft og dirigert av Berlioz selv, som ledet prosesjonen av musikere fram til Place de la Bastille. Jean-Pierre Montagny utstedte en minnemedalje i anledningen. 

I 1848 ble søylen også dedikert til minnet om februarrevolusjonen 22., 23. og 24. februar 1848. Under søylen er det offentlig tilgjengelige hvelv med graver fra den gang.

## Referanser


## Eksterne lenker
*
Engine Alliance GP7000

**Engine Alliance GP7000** er en turbofanmotor med et høyt omløpsforhold (engelsk *high bypass ratio*) produsert av Engine Alliance. Den er et av to motoralternativer som er tilgjengelig for Airbus A380, sammen med Rolls-Royce Trent 900. Blant flyselskapene som benytter A380 med GP7000 finnes Emirates, Etihad Airways, Air France, Korean Air, Qatar Airways og Asiana Airlines.

## Spesifikasjoner (GP7270)

## Se også

## Referanser

* Datablad for FAA-sertifikat

## Eksterne lenker
* 
* Offisiell nettside for Engine Alliance 
* Offisiell nettside for GP7000 på geaviation.com 
* Offisiell nettside for GP7000 på pw.utc.com 
* Om GP7000 på mtu.de
Wa-divisjonen

**Wa** er en selvadministrerende divisjon i Myanmar, angitt av landets grunnlov av 2008, som ligger i Shan-staten. Divisjonens offisielle navn ble annonsert ved dekret 20. august 2010. Divisjonen skal administreres av Wa-folket, men per 2015 er det fortsatt den ikke-anerkjente delstaten Wa, innordnet under *Wa Special Region 2 of Shan State* som administrerer divisjonen.

Wa-folket var frem til våpenhvilen i 2013 i krig med regjeringshæren. Utstrakt dyrking og salg av opium gjorde United Wa State Army til den sterkeste av de etniske opprørsgruppene i Myanmar.

## Referanser
Den panamerikanske hovedveien

**Den panamerikanske motorveien** er et veinettverk i Amerika med ei samla lengde på om lag  kilometer. Med unntak av rundt 90 km gjennom regnskogsområdet Tapón del Darién på grensa mellom Panama og Colombia knytter veien sammen nesten alle landa i Fastlands-Amerika. 

Den opprinnelige, offisielle ruta går mellom Monterrey i Mexico i nord og Buenos Aires i Argentina i sør. Dens nordligste punkt regnes nå ofte som Prudhoe Bay i Alaska i USA, og det sørligste som Ushuaia i Tierra del Fuego i Argentina.

## Eksterne lenker
* 
* Den panamerikanske motorveien hos Lonely Planet
Syndens sold

***Syndens sold*** er en dansk kort stumfilm fra 1909. Regissør var Viggo Larsen. Manuset ble skrevet av Thomas Peter Krag. 

*«Sold»* betyr *«lønn»* på norsk.

## Medvirkende
* Viggo Larsen 
* Gudrun Kjerulf 
* Paul Welander

## Referanser


## Eksterne lenker
*
Samarbeid

**Samarbeid** er å jobbe sammen med andre for å oppnå felles mål. Det er en rekursiv prosess som omfatter to eller flere personer eller organisasjoner. De fleste typer samarbeid er avhengig av lederskap, et ansvar som kan innehas enten av én person eller av ei desentralisert gruppe. Lag som samarbeider, kan vanligvis oppnå større fordeler og gevinster i konkurranse om begrensa ressurser.

## Litteratur
* Daugherty, Patricia J, R. Glenn Richey, Anthony S. Roath, Soonhong Min, Haozhe Chen, Aaron D. Arndt, Stefan E. Genchev (2006), "Is Collaboration Paying Off For Firms?" Business Horizons, Vol. 49, ss.&nbsp;61–70.
* Lauvås, Kirsti og Per Lauvås. 2007. *Tverrfaglig samarbeid*. Oslo: Universitetsforlaget.
* Lewin, Bruce. "The Tension in Collaboration".
* London, Scott. "Collaboration and Community" 
* Marcum, James W. *After the Information Age: A Dynamic Learning Manifesto.* Vol. 231. Counterpoints: Studies in the Postmodern Theory of Education. New York, NY: Peter Lang, 2006.
* Richey, R. Glenn, Anthony S. Roath, Judith S. Whipple, and Stan Fawcett (2010), "Exploring Governance Theory of Supply Chain Integration: Barriers and Facilitators to Integration," *[[Journal of Business Logistics]]*, Vol. 31, No. 1, ss.&nbsp;237–256
*Rosen, Evan, ''The Bounty Effect: 7 Steps to the Culture of Collaboration''
*Rosen, Evan, ''The Culture of Collaboration: Maximizing Time, Talent and Tools to Create Value in the Global Economy''
*Curated Collaboration Collective, Inspiring a Better Way to work, http://collaborationking.com 
* Schneider, Florian: *[https://archive.today/20130415070645/http://summit.kein.org/node/190 Collaboration: Some Thoughts Concerning New Ways of Learning and Working Together.]*, i: Academy, redigert av Angelika Nollert og Irit Rogoff, 280 sider, Revolver Verlag, ISBN 3-86588-303-6.
* Min, Soonhong, Anthony S. Roath, Patricia J. Daugherty, Stefan E. Genchev, Haozhe Chen, Aaron D. Arndt and R. Glenn Richey (2005), “Supply Chain Collaboration: What’s Really Happening,” International Journal of Logistic Management, Vol. 16, No. 2, pp.&nbsp;237–256.
* The Power of Collectives, IT NEXT, Jatinder Singh https://web.archive.org/web/20101228101119/http://www.itnext.in/content/power-collectives.html
* Spence, Muneera U. "Graphic Design Collaborative Processes: a Course in Collaboration." Oregon State University. Philadelphia, Pennsylvania: AIGA, 2005.
* Toivonen, Tuukka (2013) "The Emergence of the Social Innovation Community: Towards Collaborative Changemaking?" University of Oxford. Available on SSRN. (See section on "Cultures of Changemaking and the Collaborative Logic")
Den glade løitnant

***Den glade løitnant*** (dansk **) er en dansk kort-stumfilm fra 1912 i regi av Robert Dinesen. Nordmannen Thomas Peter Krag skrev manuset. 

## Rolleliste
* Valdemar Psilander – løytnant Victor 
* Ebba Thomsen – Lucca, oberst Tilliers datter 
* Carl Lauritzen
* Cajus Bruun – oberst Tillier
* Marie Ring
* Hilmar Clausen
* Anton Gambetta Salmson – fabrikant Rafn
* Agnes Lorentzen
* Alma Hinding
* Aage Lorentzen

## Referanser


## Eksterne lenker
*
Dalaelva (Flatanger)

**Dalaelva** er ei elv i Flatanger kommune i Trøndelag. Den er 900 meter lang og renner fra Morkavatnet til Dalavatnet. Elva utnyttes til kraftproduksjon i Dahlefoss kraftverk.

## Referanser
László Kleinheisler

**László Kleinheisler** (født 1994) er en ungarsk fotballspiller som spiller for den greske klubben Panathinaikos. 

Kleinheisler har spilt flere aldersbestemte landskamper for Ungarn og debuterte for  i november 2015.

## Klubbkarriere
Kleinheisler spilte på aldersbestemte lag for Videoton fra 2010 til 2012, før han til 2012/2013-sesongen ble tatt inn hos Puskás Akadémia, som er ungdomsakademiet til Videoton. I 2013 ble han tatt inn på førstelaget, og den 28. juli 2013 debuterte han for Videoton i landets øverste nivå Nemzeti Bajnokság I mot klubben Szombathelyi Haladás, hvor han også noterte seg for ett mål.

Etter å ha vært plaget av skader i 2013/2014-sesongen ble han lånt ut til Puskás Akadémia i januar 2015. Den 20. januar 2016 meldte han overgang fra Videoton til den tyske klubben Werder Bremen, hvor han skrev under på en kontrakt med varighet på 3,5 år. 

## Landslagskarriere
Kleinheisler fikk sin landslagsdebut for  i playoffkamp til EM i fotball 2016 borte mot  den 12. november 2015 (0–1), hvor han også scoret sitt første landslagsmål og ble matchvinner.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Spillerprofil hos Magyarfutball.hu
Gloria (dansk stumfilm)

***Gloria*** er en dansk stumfilm fra 1916 i regi av Laurids Skands. Manuset ble skrevet av nordmannen Thomas Peter Krag.

## Rolleliste
* Birger von Cotta-Schønberg
* Karen Lund
* Valdemar Lund

## Referanser


## Eksterne lenker
*
Amalie Håkonsen Ous

**Amalie Håkonsen Ous** (født 23. april 1996) er en norsk langrennsløper som representerer Nes Ski. Hun spesialiserer seg i sprint, og endte på 13.-plass i sprinten i Junior-VM på ski i 2014, og på 17.-plass i sprinten året etter.

Under Junior-VM på ski 2016 vant hun sprinten, foran lagvenninnen Lotta Udnes Weng og svenske Jenny Solin. I tillegg tok hun sølv med stafett laget samme mesterskap. Hun tok sølv med stafett laget nes ski under norgesmesterskapet på ski i 2019. Og året etter var hun igjen med på Nes Skis lag som denne gangen ble norgesmestere på 3 x 5 km stafett.

## Referanser


## Eksterne lenker
*
Trådsildre

**Trådsildre** (*Saxifraga platysepala*) er en flerårig urt i sildrefamilien. 

Den er lav og 1,5–15&nbsp;cm høy. Planten lever 2–3 år, men dør etter blomstring. Bladene sitter i en tett rosett og er avlange og spisse. Fra rosettene vokser det ut tynne, røde utløpere som blir opptil 15&nbsp;cm lange. Blomstene er gule, 10–14&nbsp;mm store og sitter i en åpen kvast. Planten er konkurransesvak og trives best på åpne, fuktige områder der grunnen er kalkholdig og består av leire eller grus.

Arten er sirkumpolart utbredt i Arktis. Den blir ofte regnet som en underart av *[[Saxifraga flagellaris]]* som i snever betydning kun vokser i Kaukasus. Trådsildre vokser spredt over hele Svalbard, men finnes ikke på det norske fastlandet.

## Litteratur
* 
* 
* 
* 

## Eksterne lenker
* 
* markblomster.com – Trådsildre
Et gjensyn (stumfilm)

***Et gjensyn *** (dansk: **) er en stum dansk kortfilm fra 1910. Regissørens identitet er ukjent. Manuset ble skrevet av nordmannen Thomas Peter Krag.

Den hadde premiere i Danmark 10. april 1910.

## Rolleliste
* Rasmus Ottesen - Professoren
* Annegrethe Antonsen - Professorens hustru
* Ellen Aggerholm - Alma, professorens datter
* Adam Poulsen - Professorens elev, Almas kjæreste
* Johannes Poulsen - Helms, Willers venn

## Referanser


## Eksterne lenker
*
Skjeldelangvatnet

**Skjeldelangvatnet** er en innsjø i Flatanger kommune i Trøndelag. Den har utløp mot vest til Nordelva, som renner ned til Lauvsnesvatnet. Innsjøen er regulert som magasin for Lauvsnes kraftverk.

## Referanser
Dalaelva

**Dalaelva** eller **Dalaelvi** er navnet på flere elver i Norge:

* Dalaelven eller Dalelva er en elv i Åsane i Hordaland
* Dalaelva (Flatanger), ei elv i Flatanger kommune i Nord-Trøndelag
* Dalaelva (Hitra), ei elv på Hitra i Møre og Romsdal
* Dalaelva (Stranda) ei elv ved Hellesylt i Stranda kommune i Sør-Trøndelag
* Dalaelva (Sømna), ei elv i Sømna kommune på Helgeland i Nordland

* Dalaelvi (Voss), ei elv i Voss kommune i Hordaland
Ludwig Helmbold

**Ludwig Helmbold** (1532–1598) var en luthersk salmedikter.

## Liv og virke
Ludwig Helmbold var fra 1554 *Konrektor* og professor i filosofi ved *[[Universität Erfurt]]*. I 1570 ble han mot sin vilje tvunget til å gå av etter en konfesjonsmessig strid med universitetes katolikker. Fra 1571 var han sogneprest i Mühlhausens *Marienkirche* og ble senere kirkelig tilsynshavende i byen.

I sin egen tid ble Helmbold ansett som en av betydelig poet, og under riksdagen i Augsburg 1566 kronet keiser Maximilian II ham til «laurbærkronet dikter.» Kantorene Joachim a Burck og Johannes Eccard fra Mühlhausen tonesatte mange av Helmbolds over 100 sangtekster.

## Kilder
* 
* 

## Litteratur
* 

## Referanser


## Eksterne lenker
* 
*
Beingårdsvatnet

**Beingårdsvatnet** er en innsjø i Flatanger kommune i Trøndelag. Den er regulert som magasin for Morkenfoss kraftverk. Innsjøens naturlige utløp er mot øst til Lennaelva.

## Referanser
Joachim a Burck

**Joachim a Burck** (1546–1610) var en tysk komponist.

## Liv
Burck fikk sannsynligvis musikkopplæring i Magdeburg. Den 11. april 1561 inmmatrikulerte han ved *[[Universität Wittenberg]]*, og i 1563 ble han kantor ved latinskolen og i 1566 organist ved *Divi Blasii*-kirka i Mühlhausen. Han var sterkt medvirkende til å bygge opp byens betydelige musikkmiljø, en kultur også Johann Rudolph Ahle, Johannes Eccard, Johann Georg Ahle og Johann Sebastian Bach er knyttet til. Han fikk flere høyere verv i byen, og etter hans død besluttet byrådet å gi ut Burcks samlede verk.

## Verk
Burck regnes som en foregangsmann for 1600-tallets evangeliske kirkemusikk. Ved siden av komposisjoner med tekster på latin, som motetter, oder, offisier, hymner og en pasjon, skrev han også tyskspråklige verk, framfor alt den første gjennomkomponerte flerstemmige pasjonen med tysk tekst. Johann Sebastian Bach brukte Burcks tekst i koralen *Es steh'n vor Gottes Throne*, BWV 309.

## Kilder
* 
* 

## Referanser


## Eksterne lenker
* 
* 
* 
*  ''Die Deutsche Passion nach Johannes'', partitur (pdf)
Pyroelektrisitet

**Pyroelektrisitet** får en når et hemimorft krystall ved oppvarming blir elektrisk. Krystallen er positiv på den ene siden og negative på den motsatte siden, når krystallen er kuttet i en spesiell retning i forhold til krystallaksene. Blir krystallen avkjølt blir han elektrisert omvendt. Overflateladninga opptrer som en følge av polarisasjon av stoffet. Ladningene på overflaten trekker til seg ioner fra lufta, slik at overflaten igjen blir elektrisk nøytral. Når polarisasjonen blir mindre, for eksempel ved at stoffet blir avkjølt etter først å ha vært oppvarmet, vil ionene som er trukket inn i materialet gi et overskudd av motsatt elektrisitet uten at stoffet derfor er polarisert motsatt vei.

Pyroelektrisitet opptrer i for eksempel turmalin og kvarts, men har ikke hatt noe praktisk bruksområde. 

En skiller mellom falsk og ekte pyroelektrisitet. Falsk pyroelektrisitet skyldes at det ved oppvarming eller avkjøling opptrer elastiske spenninger som bevirker polarsiasjon (piezoelektrisitet). Ekte pyroelektrisitet skyldes at atomene i krystallgitret gir et permanent elektrisk moment, og at dette varierer i størrelse med temperaturen. Som regel er den ekte pyroelektrisiteten liten i forhold til den falske.

## Referanser


## Kilder
* pyroelektrisitet. (2012-02-23) I *[[Aschehoug og Gyldendals Store norske leksikon|Store norske leksikon.]]* http://snl.no/pyroelektrisitet
Alembic Inc.

**Alembic Inc.** er en amerikansk produsent av bassgitarer, gitarer og forforsterkere. Firmaet ble stiftet av Owsley Stanley i 1969, i øvingsrommet til Grateful Dead, og målet var å forbedre hele kjeden av komponenter for å forbedre bandets live-innspillinger.

Firmaet fokuserte først på elektronisk utstyr, men begynte å produsere bassgitarer i 1972. Firmaet er i dag en anerkjent *high-end* bass- og gitarprodusent.

## Referanser


## Eksterne lenker
* Alembic Inc.
Banu Nadir

**Banū  Nadīr** (arabisk: بنو النضير| , *Banū n-Naḍīr*) var ved siden av Banu Qainuqa og Banu Quraiza en av de tre viktigste jødiske stammer i byen Yathrib, det vil si i det førislamiske Medina. De er fremfor alt kjent for din konflikt med Muhammed. Etter at han formodet at de hadde planlagt å ta livet av dem, fordrev han stammen fra Yathrib år 627 e.Kr. 

Banū Nadīrs område i Yathrib går for å være det første området som Muhammed erobret. Det er en alminnelig oppdatning at det er underkastelsen og fordrivelsen av Banū Nadīr som nevnes i sure 59, som derfor går under tilnavnet *nadīr-suren*,.

## Litteratur
* Al-Balādhurī: *Kitāb Futūḥ al-Buldān.* Ed. Michael Jan de Goeje. Brill, Leiden, 1866. S. 17-21. - Deutsche Übers. Oskar Rescher. S. 15-18. Digitalisat
* Encyclopaedia Judaica. 2nd Edition. Macmillan Reference USA, Detroit. Bd. 12, s. 725 (Naḍīr)
* V. Vacca: Art. "Naḍīr" in The Encyclopaedia of Islam. New Edition Bd. VII, s. 852b-853a. 
* W. Montgomery Watt: *Muhammad. Prophet and Statesman.* Oxford University Press, 1962. s. 148–151

## Referanser
Alvarez Guitars

**Alvarez Guitars** er en amerikansk gitarprodusent med base i St. Louis i Missouri stiftet i 1965. Alvarez lager akustiske, halvakustiske, og klassiske gitarer. Gitarer fra Alvarez var opprinnelig lansert under merket *Westone*. I dag serieproduseres gitarene i Kina, med unntak av *high end*-gitarene som håndbygges i Japan av gitarmakeren Kazuo Yairi.

## Referanser


## Eksterne lenker
*
Gripebrett

**Gripebrett** (engelsk: *fretboard* eller *fingerboard*) er et tynt stykke treverk som er limt fast langs halsen på strengeinstrumenter. Når strenger holdes mot gripebrettet gjøres den vibrerende delen av strengen kortere, og tonen endres. På enkelte instrumenter har gripebrettet tverrgående forhøyninger av metall, bånd, som deler gripebrettet opp i nøyaktige soner, og står der hver halvtone vil finnes i strengens lengde. At båndene er plassert med presisjon er avgjørende for å få de nøyaktige halvtonene langs hele halsen.

Gripebrett har ulik bredde, og også ulik kurve fra side til side (radius), både på ulike instrumenter, men også varianter innad en instrumentgruppe. Halsen og gripebrettet er ofte laget av to ulike tresorter, fordi de spiller ulike roller i konstruksjonen. Der halsen har en stabiliserende rolle, har gripebrettet betydning for klang og fingerfølelse.

## Referanser
Tolvstrengsgitar

**Tolvstrengsgitar** er en gitar med tolv strenger i seks strengekor, hvor strengene parvis er stemt i samme tone, men med en oktavs avstand. Strengene er vanligvis arrangert slik at den lyseste strengen i strengekoret står nederst. Gitarens standardstemming er forøvrig kor for kor som en ordinær gitar; E-A-D-G-H-E. Oppsettet gir en rikere og mer syngende lyd enn en standard gitar.

Avstanden mellom strengene i hvert kor er liten, og de holdes nede samtidig som en enhet. Halsen på tolvstrengsgitarer er noe bredere enn på vanlige gitarer.

## Referanser
Setninga

**Setninga** er en sideelv til Atna i Innlandet. Elva renner fra innsjøen Setningen i Sollia østover til den møter Atna ved Mogrenda.

## Referanser
Ibn Hisham

**Ibn Hisham** (født i Basra, død 833 i Fustat i Egypt) var en arabisk forfatter. Han skrev en mengde arbeider som er regnet blant de fremste kilder for arabisk genealogi, tradisjonsvitenskap og stridsberetninger. Den viktigste av disse er en bearbeidelse av Ibn Ishaqs biografi over Muhammed.

## Referanser
Tirade

**Tirade** (verb ), fra  mellomengelsk *invectif* eller gammelfransk og senlatin *invectus*, er et sårende, hatefullt eller spydig språk, brukt for å blamere "sette til veggs", eller sensurere; altså en fornærmende måte å anklage eller såre (motparten i en debatt).

Med andre ord; Tirade er en form for anklage brukt i den klassiske greske litteratur og latinske litteratur. Den foretrukne litterære form for tirade er i renessansen og i dag: anklage. 
## Historiske tirader
*Langt fra fullstendig*
*Filip II av Makedonias tale på Pnyx idet gamle Athen 
*Adolf Hitlers tale på NSDAP-kongressen i Nürnberg 1929.
## Se også
* Filibuster
* Absurd

## Kilder
* Farlex Free Dictionary, "in·vec·tive"
* Princeton University, Farlex Inc. 2003-2008: "in·vec·tive (n-vktv)"
* The American Heritage Dictionary of the English Language, Fourth Edition copyright ©2000 by Houghton Mifflin Company, 2003: "in·vec·tive"
* Collins Essential English Dictionary, HarperCollins Publishers 2004, 2006
Kathrine Aurell

**Kathrine Aurell** (født *Zimmer* 29. april 1901 i Stavanger, død 7. august 1986 i Mangskog, Värmland) var en norsk-svensk forfatter och manusforfatter. 

Hun var fra 1926 gift med forfatteren og oversetteren Tage Aurell. Paret traff hverandre i Paris i 1924.

## Bibliografi
* *Serenad i Repslagargatan* (sammen med Tage Aurell). I antologien *Svenska radiopjäser. 1948* (Sveriges radio, 1949)*
* *Minner og mat: med en klype allehånde* (1954)
** Svensk versjon: *Lejonet, fåret och murklan: mat och minnen* (Rabén & Sjögren/Vi, 1955)
* *Liten fransk stad* (sammen med [[Tage Aurell]], 1954)
* [[Selma Lagerlöf]]: *Nils Holgerssons underbara resa* (teksten redigert av Tage og Kathrine Aurell, fortalt i bilder av [[Hans Malmberg (pressefotograf)|Hans Malmberg]]) (Bonnier, 1962)

== Filmmanus ==
* [[Filmåret 1962|1962]]: *Nils Holgerssons forunderlige reise*
* [[Filmåret 1956|1956]]: *Ett dockhem* 
* [[Filmåret 1955|1955]]: *Mot betaling''

## Referanser


## Eksterne lenker
*
Boulevard des Italiens

**Boulevard des Italiens** er en av de fire av Paris' Grands Boulevards og del av en kjede boulevarder fra øst til vest:
* Boulevard de la Madeleine
* Boulevard des Capucines
* Boulevard des Italiens
* Boulevard Montmartre

Navnet stammer fra Théâtre des Italiens, som ble bygd i 1783, kort før utbruddet av den franske revolusjon. Detee teateret er senere blitt erstattet av et annet (Opéra-Comique).

## Eksterne lenker
* 
* Boulevard des Italiens på postkort fra ca 1900
Boulevard Montmartre

**Boulevard Montmartre** er en boulevard som løper øst-vestlig gjennom Paris nordlige indre by. Langs hele sin lengde utgjør den grense mellom 2. arrondissement i sør og 9. arrondissement i nord. Følger man Boulevard Montmartre østover gården over i Boulevard Poissonière og den skifter så navn ytterligere tre-fire ganger innen den når frem til Place de la République. Følger man den vesteover skifter den navn til Boulevard Haussmann som med et navneskifte fortsetter til Triumfbuen.

Navnet til tross ligger boulevarden ikke i bydelen Montmartre, men den krysses av den nord-sørlige Rue Montmartre som i og krysset skifter navn til Rue du Faubourg-Montmartre og fortsetter til Montmartre. Boulevarden stod ferdig i 1763.

## Eksterne lenker
*
Boulevard Haussmann

**Boulevard Haussmann** er en boulevard i Paris. Med en lengde på 2&nbsp;530&nbsp;meter fører den gjennom 8. arrondissement og 9. arrondissement. Den strekker gjennom bydeler med viktige banker og handelshus.

Boulevarden er oppkalt etter byplanleggeren Georges-Eugène Haussmann som på 1800-tallet fornyet Paris' bybilde.

Kjøpesentrene Galeries Lafayette og Au Printemps ligger langs boulevarden. Fra 1906 til 1919 bodde forfatteren Marcel Proust (1871–1922) i nr. 102. I soverommet i denne leiligheten (nå utstilt på Musée Carnavalet) stor deler av *[[På sporet av den tapte tid]]*. Alan Bates spilte i strykket *102 Boulevard Haussmann*, skrevet av Alan Bennett i 1990.

I et hôtel particulier, 158 Boulevard Haussmann, er Musée Jacquemart-André, med en betydelig kunstsamling av gamle italienske mesterverker og fremover og nyere kunst.

Impresjonisten Gustave Caillebotte (1848 &ndash; 1894) har gjengitt boulevard i ulike lys gjennom dagen og til ulike årstider.

Den britiske varekjeden Marks & Spencer åpnet et varehus på Boulevard Haussmann i 1975, noe som var det første varehuset utenfor Storbritannia.

## Referanser


## Eksterne lenker
*
Forforsterker

En **forforsterker** ( eller ) er en elektronisk signalforsterker som klargjør et svakt signal slik at en forsterker kan behandle det. De er ofte brukt for å forsterke analoge sensorer som mikrofoner og pickuper på musikkinstrumenter og platespillere. En forforsterker befinner seg vanligvis så nær signalkilden som mulig for å redusere effekten av støy og interferens.

## Se også
* Forsterker
* Elektronikk

## Referanser
Mot betaling

***Mot betaling*** (originaltittel: **) er en svensk dramafilm fra 1955, i regi av Anders Henrikson. Filmens litterære forelegget er August Strindbergs novelle *Mot betalning*, som inngår i Strindbergs andre *[[Giftas]]*-samling. Hovedrollene spilles av Anita Björk, Anders Henrikson og Edvin Adolphson. 

Filmen ble spilt inn i Europa Film Studios i Sundbyberg, med utendørsscener fra Uppsala. Musikken i filmen ble framført av Kungliga Hovkapellet.

## Handling
Helene, vokser opp i en trygg verden. Men hun ønsker ikke gifte seg, eller føde barn.

En dag møter hun en mann som snakker om platonisk kjærlighet, som ser ut til å passe Helene fint. De ender opp med å gifte seg. Men når han ønsker å bli mer intim med henne, avviser hun ham også.

## Rolleliste
*Anita Björk - *Helene* 
*Anders Henrikson - Albert Sund, dosent, hennes mann* 
*[[Elsa Carlsson]] - *Emilia, Helenes moster* 
*[[Edvin Adolphson]] - *Jakob, general, Helenes far* 
*[[Gerda Lundequist]] - *Hennes kongelige høyhet; enkehertuginnen av Dalarna* 
*[[Holger Löwenadler]] - *Dosent* 
*[[Håkan Westergren]] - *Dosent* 
*[[Carl-Gunnar Wingård]] - *Dosent* 
*[[Ragnar Arvedson]] - *Oberstløytnant* 
*[[Gösta Cederlund]] -  *Oberst* 
*[[Gull Natorp]] - *Oberstinne* 
*[[Linnéa Hillberg]] - *Malin* 
*[[Inger Juel]] - *Professorinne*
*[[Astrid Bodin]] - *Lova*
*[[Herman Ahlsell]] - *Løytnant''

## Referanser


## Eksterne lenker
*
Bryllupskantate (Svendsen)

**Bryllupskantate** eller **Kantate komponeret til Universitetets fest i anledning DD. KK. HH. Formæling,** også kalt **Formælingskantate**, er en komposisjon av Johan Svendsen, (opus 29 fra 1881), for blandet kor, barytonsolo og orkester. Kantaten ble komponert til Universitetets fest i anledning ekteskapsinngåelsen mellom den svensk-norske kronprins Oscar Gustav Adolf og Sofia Maria Victoria. Kantateteksten ble skrevet av professor Lorentz Dietrichson.

## Satser
Kantaten består av fem satser:
# *Her i Pallas hellige haller* for blandet kor og orkester.
# Romanse - *Og der gik dans på Bygdø gård* for damekor, blandet kor og orkester.
# Resitativ - *Fyrstebarn fra Neckars milde kyst* for barytonsolo, blandet kor og orkester.
# Arie - *Elsker det fattige land I skal værge* for barytonsolo og orkester.
# Hymne - *Beskjærm o Gud, det fagre træ,* for blandet kor og orkester.

## Urfremførelsen
Partituret er sluttdatert 26. september 1881 og har fått opus nr. 29. Urfremførelsen fant sted 18. oktober 1881 i Universitetets aula og konserten ble gjentatt samme sted dagen etter. En tredje konsert ble avvikler 23. oktober i Festningens gymnastikksal.

Johan Svendsen dirigerte selv konsertene. Medvirkende forøvrig var Korforeningen, den senere Cæciliaforeningen, med 110 sangere, Thorvald Lammers og Musikforeningens orkester.

Til stede under urfremførelsen 18. oktober var Oscar II, Sveriges statsminister Arvid Posse, Norges statsminister i Stockholm Otto Richard Kierulf og Norges statsminister Christian Selmer. I tillegg møtte norske, så vel som svenske statsråder, samtlige av Høyesteretts medlemmer og flere generaler.

De første konsertene ble fremført til fulle hus, og innbrakte for Johan Svendsen inntekter tilsvarende en hel årslønn. Til sammenlikning mottok Svendsen kun to hundre kroner for sin fiolinromanse, som skulle vise seg å bli en verdenssuksess.

Kantaten ble siden bare sjeldent oppført, men gjentatt med Korforeningen året etter, under tittelen Formælingskantate, (formæling, av tysk Vermählung, bryllup).

Kantatens del nummer 5 er senere utgitt av med ny tekst av Åsmund Sveen *Du djupe jord som gjev deg mild,* Norges sangerlags korbibliotek nr 8.

## Mottakelsen
Aftenpostens anmeldelse av konserten var svært positiv, og om første sats heter det blant annet:

## Studentenes kritikk av arrangementet
Konserten ble et tema i Studentersamfunnet lørdag 24. oktober 1881. Det ble under møtet uttrykt misnøye med at den akademiske stand ikke var gitt anledning til å være til stede under universitetets fest i anledning kronprinsens ekteskapsinngåelse, i den grad de hadde forventet. Det ble også klaget over at de vokale innslag var overlatt til Lammers korforening, «et privat Kor af alle Samfundsklasser» og ikke bare den akademiske, og ikke Studenternes Sangforening som dessuten hadde egen instruktør, betalt av universitetet. Det fremgår videre av Aftenpostens referat at

## Referanser
Bassin de l’Arsenal

**Bassin de l'Arsenal** (også kalt **Port de l'Arsenal**) er et båtsbasseng i Paris. Det knytter Canal Saint-Martin til Seinen ved Quai de la Rapée.  Bassenget er en komponent av *Réseau des Canaux Parisiens* (Det parisiske kanalnettverk), og danner en del av grensen mellom 4. arrondissement og 12. arrondissement.  Det ligger inn mot Boulevard Bourdon i det 4. arronissenment (vest for bassenget) og Boulevard de la Bastille i det 12. (østfor).

Fra 1500-tallet til 1800-tallet lå det et arsenal her, diket her var ment som et forsvarsverk, anlagt samtidig som det ble gjort forbedringer på den falleferdige bymuren i området.

Etter ødeleggelsen av festningen Bastillen i november 1789 (under den franske revolusjon) ble Bassin de l'Arsenal utgravd for å erstatte det diket som hadde ligget der og som tjente til å forsyne vann fra Seinen til vollgraven rundt festningen.

På 1800-tallet og mesteparten av 1900-tallet var Bassin de l'Arsenal en handelshavn der gods ble lastet og losset. Det var adskilt fra Seinen av Morlandslusen. Havnen ble fritidshavn i 1983, og drives nå av *Association for the Leisure Port of Paris-Arsenal*. Marinaen har plass til 180 fritidsbåter.

## Referanser


## Eksterne lenker
*
Mandapam

**Mandapam** er en liten landsby i Ramanathapuram i Tamil Nadu. Den berømte Pamban jernbanebroen ligger øst for denne landsbyen.. Fra Rameswaram ytterst på halvøya er det fergeforbindelse over Adam's Bridge til Jaffna på Sri Lanka

## Geografi
Mandapam ligger på ., og høyden over havet er 9 meter

## Demografi
Etter Folketellingen i India 2001 hadde, Mandapam 15799 innbyggere. Menn utgjorde 51 %, kvinner 49 %. Lesekyndigheten var 71 %, høyere enn landsgjennomsnittet, 59,5 % menn, 75 %, kvinner 66 %. I Mandapam var 13 % under 6 år. Livsgrunnlaget er først og fremst fiske. Deler av fangsten selges lokalt i Tamil Nadu, resten eksporteres.

## Det indisk-norske fiskerisamsrbeidet

I Mandapam hadde Fiskeriprosjektet i Kerala en underavdeling, et "sattelittprosjekt". I tillegg til to andre, i Cannanore og Karwar. I Mandapam ble det bl.a. bygget en fiskemelsfabrikk, levert fra Stord Bartz

## Referanser
Charles-Simon Favart

**Charles-Simon Favart** (1710–1792) var en fransk librettist. Han var farfars far (ved adopsjon) til Marie Favart. Favart skrev høyt verdsatte operatekster, som ble tonesatt av Egidio Duni, Pierre-Alexandre Monsigny med flere som skapte fransk *[[opéra comique]]*.

## Liv og virke
### Bakgrunn
Favarts far var konditor. Allerede i skoletiden ved College Louis le Grand begynte han å skrive.

### Karriere
Han debut med «La France délivrée par la Pucelle d'Orléans», et dikt om Jeanne d’Arc. Etter at dertil Académie des Jeux Floraux gav ham Jeux floraux, viet han seg helt og holdent til sin forfattervirksomhet. Blant hans mest fremgangsrike stykker var *Annette et Lubin, Le Coq du milage* (1743), *Ninette à la cour* (1753), *Les Trois Sultanes* (1761) og *L'Anglais de Bordeaux* (1763). 

Favart ble direktør for Opéra-Comique,

Den 12. desember 1745 giftet Favart seg med artisten og forfatteren Marie Justine Benoîte Duronceray (1727–1772). De fikk en sønn, den senere skuespiller og forfatter Charles-Nicolas Favart. Vinteren 1745/1746 tok marskalken av Sachsen, Hermann Moritz von Sachsen, Favart og hans hustru under kontrakt, og de fulgte med ham og et helt ensemble til Brussel.

Senere vendte Favart og hans familie tilbake til Paris. Det tjente begge til livets opphold som skuespillere og som forfattere av teaterstykker. Disse konsiperte Favart nesten utelukkende for Opéra-Comique. Han forfattet dem enten sammen med sin ektefelle, eller sammen med Claude-Henri de Fusée de Vosenon. Det har i ettertid vist seg vanskelig å skjelne sikkert mellom hans og de to sistnevntes skrivestil og bidrag.

Mellom 1759 og 1770 fungerte Favart også som korrespondent for wienerhoffet og ble medlem av Société de la table ronde. 

Da hans kone døde den 22. april 1772, tapte han tiltakslyst og skaperkraft. Men han ble på denne tiden kjent med abbé de Voisenon, som hjalp ham med arbeidet, skjønt det er uvisst i hvilken utstrekning. Omkring 1780 trakk han seg tilbake til Belleville nær Paris, og døde der, nesten helt blind, i mai 1792, nærmest glemt.

Begge ektefellenes samlede verker ble utgitt under navnet *Théâtre de monsieur et madame Favart* (ti bind, 1763-1772), mannens memoarer og brev i tre bind i 1808.

## Verker i utvalg
Favarts verker omfatter omfatter mange lystspill og operetter, alle holdt i rokokkoens stil, og for det meste i landlig setting (hyrdediktning). Dessuten omfatter verket noen lystigheter hvori han har orientert seg mot middelalderske fabliaux.

* *Annette et Lubin*.
* *L'astrologue de village*.
* *Bastien et Bastienne* (kjent mest gjennom Wolfgang Amadeus Mozarts *[[Bastien und Bastienne]]*).
* *Ninette à la cour*.
* *Les trois sultanes*.
* *L'Anglais à Bordeaux*.

;Verkutgaver
* *Théatre*. Slatkine, Genève 1971 (5 bd., opptrykk av utgivelsen i Paris 1763/1772)
* *Théatre choisi*. Vanraest, Paris 1810 (8 bd.).
* *Œuvres choisies*. Didot, Paris 1813 (3 bd.)
* *Mémoires*. Paris 1809 (3 bd. hvori ogpå hans *Correspondance*).

## Referanser


## Kilder
* 

## Eksterne lenker
* 
*
Ett dockhem

***Ett dockhem*** er en svensk dramafilm fra 1956 i regi av Anders Henrikson. Manuset ble skrevet av ekteparet Kathrine Aurell og Tage Aurell. Det litterære forelegget var August Strindbergs novelle *Ett dockhem*, som ble utgitt i 1884.

Filmen ble innspilt i Europa Studios i Sundbyberg med utendørsscener fra Skeppsholmen i Stockholm.

## Rolleliste
*George Fant - Wilhelm Pall, sjøkaptein 
*Mai Zetterling - Gurli Pall, Wilhelms hustru 
*Gunnel Broström - Ottilia Sandegren 
*Hjördis Petterson - Gurlis mor 
*Torsten Lilliecrona - Skipslege 
*Einar Axelsson - Krigskommissarie 
*Svea Holm - Lovisa, tjenerinne
*Carin Lundquist - Tjenestejente 
*Marianne Lindberg - Tjenestejente 
*Wilma Malmlöf - Pensjonat-bestyrerinne 
*Mats Björne - Offiser 
*Åke Svensson - Postbud 
*Axel Högel - Båtsmann 
*Hans Strååt - Førstestyrmann 
*Hans Sundberg - Rormann

## Referanser


## Eksterne lenker
*
Arbolito (Paysandú)

**Arbolito** («liten tre» på spansk) er en by i Paysandú-departementet i det nordvestlige Uruguay.

## Befolkning
Byen har 115 innbyggere *(Beregning 2011)*

Kilde:

## Referanser


## Eksterne lenker
* Kart over Arbolito (INE) (spansk)
Augusta Antoinette Wergeland Vedøe

**Augusta Antoinette Wergeland Vedøe** (født 17. januar 1810, døpt 13. april 1810 i Christianssand, død 14. februar 1874 på Gjøvik) var nest eldste barn til Nicolai Wergeland og Alette Dorothea Wergeland, født Thaulow. Hun var søster til Henrik Wergeland og Camilla Collett. Øvrige søsken var brødrene Harald Titus Alexis Wergeland og Joseph Frantz Oscar Wergeland. 

Augusta Antoinette Wergeland giftet seg 9. november 1829 med teolog Edvard Wilhelm Vedøe (1805-1895), en studievenn av broren Henrik Wergeland. Paret fikk 13 barn, kun 8 nådde voksen alder.

Augusta Wergeland har ikke etterlatt seg skriftlig materiale utover private brev, men hun kan skimtes i sine 2 søskens diktning. Da hun mistet sin datter Alette i 1841 skrev Henrik Wergeland diktet «Svalen. Et Skjærsommermorgens-Eventyr for mødre som have mistet Børn» til henne. Camilla Collett kan ha hatt henne i tankene da hun skrev *Amtmandens Døtre*, men det kan ikke sikkert dokumenteres. 

Edvard Vedøe var sogneprest i Suldal prestegjeld i Stavanger amt (Rogaland fylke) 1831–1837 og i naboprestegjeldet Jelsa 1837–1848, og i Biri prestegjeld i Kristians amt (Oppland fylke) 1848-1861.

## Referanser


## Litteratur
* Camilla Wedøe Sivesind: «Augusta Wergeland Vedøes sorg». Artikkel i *Årbok 2005 for Toten økomuseum og historielag*. 
* Ingegerd Nome Frognes: *Nicolai Wergeland. Liv og utvalgte verk*. Oslo 2015 ISBN 978-82-303-2801-9. Inneholder omtaler av alle hans barn.
* Camilla Collett: *Optegnelser fra Ungdomsaarene*. 1926
Tambores (kommune)

**Tambores** er en kommune (spansk: *municipio*) i Paysandú-departementet i det nordvestlige Uruguay. Hovedstaden heter Tambores.

## Byer

## Historie
Tambores ble grunnlagt i 21. mars 2013.

## Regjeringen
Ordføreren (*alcalde*) i kommunen er Ricardo Soares de Lima (2015-2020) fra Partido Nacional.

## Referanser
Ørnemyrfjellet

**Ørnemyrfjellet** er et fjell nord i Audnedalen i Agder. Toppen er 578,1 meter over havet og er det høyeste punktet i Lyngdal kommune. 

## Referanser
Karwar

**Karwar** er en by i den indiske delstaten Karnataka, og er den viktigste byen i distriktet Uttara Kannada. Folkemengden var 63&nbsp;755 innbyggere ved folketellingen i 2011, med forsteder: 77&nbsp;139 innbyggere . Kwarwar ligger i den nordlige del av kystlandskapet Kanara på malabarkysten. Karwar var tidligere en av de beste havnene på den indiske vestkysten, men mistet sin betydning i forbindelse med at jernbanen ble utbygd i Syd-India.

## Det indisk-norske fiskerisamarbeidet
Ett av tre «satellittprosjekter» i fiskeriprosjektet i Kerala i tidsrommet 1952–1972 var i Karwar.

## Referanser
Himmelsyna

**Himmelsyna** er et fjell i Froland, Birkenes og Evje og Hornnes kommuner i Agder. Kartverket angir toppen som det høyeste punkt i Birkenes, men kommunegrensa når ikke opp til toppen. Toppunktet ligger i Froland. Det høyeste punktet i Birkenes er da ikke høyere enn 646 meter over havet.

## Fotnoter



## Referanser




## Eksterne lenker
*
Bandama kaldera

**Bandama kaldera** er en del av Tafira landskapsvernområde på øya Gran Canaria i Kanariøyene. Kalderaen ligger rett sør for fjelltoppen Pico de Bandama som har en høyde på 574 meter over havet, og er omtrent 1000 meter bred og 170 meter dyp. Et informasjonssentrum befinner seg på Pico de Bandama, det er tilgjengelig via en bilvei som snor seg korketrekkeraktig rundt fjelltoppen. 

Den bratte veien ned til bunnen av kalderaen har fast dekke bare de første meterne, tar rundt en halv time og er eneste adkomst. Det finnes mye vulkansk aske med forskjellig farge og det finnes flere planter her som bare finnes på Kanariøyene.

Bandama kaldera ligger på grensen mellom kommunene Las Palmas de Gran Canaria og Santa Brígida, verneområdet strekker seg også inn i Telde.

Kalderaen, som er av typen maar, har av geologer blitt datert til det yngre holocen. Slik den viser seg i dag har den oppstått for rundt 5000 år siden, gjennom mindre pyroklastiske erupsjoner som har ført til at vulkankjeglen har brutt sammen.


Fil:Bandama_Caldera.jpg|Bandama kaldera på Gran Canaria
Fil:Caldera_de_bandama_junio2001_claunia.jpg|Bandama kaldera på Gran Canaria


## Referanser




## Eksterne lenker
* Monumento Natural de Bandama
Venehei

**Venehei** er et fjell nordøst i Kvinesdal i Agder. Toppen er det høyeste punktet i Kvinesdal, men rager ikke høyt over omgivelsene. 

## Referanser




## Eksterne lenker
*
Rolls-Royce Trent 1000

**Rolls-Royce Trent 1000** er en turbofanmotor med et høyt omløpsforhold (engelsk *high bypass ratio*) utviklet av Rolls-Royce Holdings fra tidligere motorer i Trent-serien. Den ble første gang testet på bakken 14. februar 2006. Trent 1000 sto for fremdriften av Boeing 787 Dreamliner på dets jomfrutur og første kommersielle flyvning.

All Nippon Airways, LOT Polish Airlines, LATAM Airlines Group, Norwegian, ILFC, British Airways, Royal Brunei Airlines, Singapore Airlines/Scoot, Virgin Atlantic og Thai Airways er flyselskaper som per 15. november 2015 opererer med Trent 1000-drevne Boeing 787 Dreamliner. Til sammen har 27 kunder lagt inn ordre på over 450 Boeing 787-maskiner med Trent 1000-motorer.

## Varianter

## Spesifikasjoner (Trent 1000)

## Se også

## Referanser


## Eksterne lenker
* 
* Offisiell nettside for Trent 1000 på rolls-royce.com
Tambores

**Tambores** er en by i Paysandú- og Tacuarembó-departementene i det nordlige Uruguay. Byen er hovedstad (spansk: *cabecera* eller *alcaldía*) i den kommunen Tambores.

## Historie
Tambores ble grunnlagt i 1936. 
## Befolkning
Tambores har 1 561 innbyggere *(Beregning 2011)*

Kilde:

## Referanser


## Eksterne lenker
* Kart over Tambores (INE) (spansk)
Midtstrandnuten

**Midtstrandnuten** er et fjell helt nord i Evje og Hornnes kommune i Agder. Toppen danner grensepunkt mellom kommunene Åseral og Evje og Hornnes. Dette er det høyeste punktet i Evje og Hornnes. 

## Referanser
Dagestan i Tyrkvisjonens sangkonkurranse

**Dagestan i Tyrkvisjonens sangkonkurranse** er en oversikt over den russiske republikken Dagestans deltakelser og resultater i Tyrkvisjonens sangkonkurranse. Dagestan har ikke deltatt i Tyrkvisjonens sangkonkurranse, men skulle debutere i 2015.

## Bakgrunn
Dagestans deltakelser i konkurransen blir organisert av Qumuqlar, en organisasjon for bevaring av kumykkisk språk og kultur og for utvikling av kymyk-befolkningen. Organisasjonen velger ut deltakere til konkurransen.

## Historie
Kumykene skulle debutere i Tyrkvisjonens sangkonkurranse i 2015 med en trio som besto av kumyken Gulmira Kerimova, krimtataren Fatma Dzjapparova og Alla Bojtsjenko (Kamilja) fra Kabardino-Balkaria. I likhet med andre deltakere fra Russland trakk kumykene seg fra konkurransen. I 2016 ble Daniyal Harunow valgt til å representere kumykene i konkurransen etter en kvalifisering på ''Qumuqfest, men Tyrkvisjonens sangkonkurranse ble avlyst dette året.

## Deltakere, bidrag og resultater
;Tabellforklaring

## Kringkastere og jurymedlemmer

## Referanser
Tuesildre

**Tuesildre** (*Saxifraga cespitosa*) er en flerårig urt i sildrefamilien.

Den har en lav med kjertelhår og vokser i tette tuer. Bladene er som regel treflikede og sitter i rosetter. Blomstene er hvite eller gulhvite og 7–9&nbsp;mm store. Planten vokser på berghyller og blokkmark til fjells.

Arten er sirkumpolart utbredt i Arktis og i fjell lenger sør. I Europa finnes den i Island, Jan Mayen, Svalbard med Bjørnøya, Frans Josefs land, Novaja Semlja, Norge, Sverige, Finland og Nord-Russland. I Norge er tuesildre vanlig i fjellet over hele landet. I Jotunheimen finnes den opp til 2280&nbsp;moh, og i Nord-Norge går den opp til 1200&nbsp;moh.

## Litteratur
* 
* 
* 

## Eksterne lenker
* 
* Urtekildens bildegalleri - tuesildre
* Svalbards flora - ''Saxifraga cespitosa''
Bristol (Tennessee)

**Bristol** er en by (city) i Sullivan County i den amerikanske delstaten Tennessee. Byen er tvilling til Bristol i Virginia som ligger på andre siden av delstatsgrensen. Delstatsgrensen går langs byenes hovedgate, State street, i byens felles sentrumsområde. Byene ligger på hver sin side av hovedgaten. NASCAR-banen Bristol Motor Speedway ligger i byen og har pleid å ha opptil 160 000 tilskuere på løpene.

## Demografi
Ved folketellingen i 2010 ble befolkningen oppgitt til å være 26 702. I 2014 ble befolkningen, av United States Census Bureau, anslått til 26 729.

## Geografi
Ifølge United States Census Bureau har byen et areal på 76,3&nbsp;km², hvorav 76,0&nbsp;km² land og 0,3&nbsp;km² vann. Bristol ligger rundt 525 moh.

## Kjente innbyggere
* Clarence ''Tom'' Ashley (1895-1967), folkemusiker
* Tennessee Ernie Ford (1919-1991), gospel/country-musiker

## Referanser


## Eksterne lenker
* 
http://www.city-data.com/city/Bristol-Tennessee.html
Carlos Kleiber

**Carlos Kleiber** (født 3. juli 1930 i Berlin i Tyskland, død 13. juli 2004 i Litija i Slovenia) var en tyskfødt østerriksk dirigent som er regnet som en av de største klassiske dirigentene i det 20. århundre.

## Liv og virke
### Bakgrunn
Carlos Kleiber hadde som fødenavn **Karl Ludwig Bonifacius Kleiber** og var sønn av den østerrikske dirigenten Erich Kleiber fra Wien i Østerrike og den amerikanske Ruth Goodrich fra Waterloo i  Iowa i USA. I 1940 flyttet Kleiber-familien til Buenos Aires og han byttet navn til Carlos. 

Som ung hadde han en engelsk guvernante og vokste opp på engelsk kostskole. Kan komponerte, sang og spilte piano og pauker. Carlos studerte kjemi i Zürich men skiftet snart karriere til musikken.

### Musiker
Han debuterte som dirigent med operetten *[[Gasparone]]* i Potsdam i 1954. Fra 1958 til 1964 var han *Kapellmeister* Deutsche Oper am Rhein i  Düsseldorf og Duisburg, deretter ved Zürich-operaen fra 1964 til 1966. Fra 1966 til 1973 var han først *Kapellmeister* in Stuttgart før han dirigerte ved den Bayerske statsopera i München. 

I løpet av sin årene som freelancer begrenset Kleiber seg til et begrenset antall fremføringer. Blant hans konsertrepertoire i Royal Opera House var *[[Der Rosenkavalier]]*, *[[Elektra (opera)|Elektra]]*, *[[La bohème]]* and *[[Otello]]*. Han debuterte i Bayreuth med fremføringen av Wagners *[[Tristan und Isolde]]*. Første konsert i USA var i 1978 med Chicago Symphony Orchestra.. Sammen med Luciano Pavarotti og Mirella Freni dirigerte han Giacomo Puccinis *[[La bohème]]* på Metropolitan Opera i New York. I 1989 avslo han å etterfølge Herbert von Karajan som dirigent i Berlinfilharmonien. 

Kleiber gav bare et intervju i løpet av hele sitt liv. Etter at han sluttet i den Bayerske statsoperaen gav han etterhvert færre fremføringer. Han gjorde bare et mindre antall innspillinger, men mange av disse er høyt verdsatt i det klassiske musikkmiljøet. Særlig hans tolkninger av Beethovens femte symfoni og syvende symfoni med Wiener-filharmonikernes er regnet som fremragende. Dessuten er Brahms Symfoni nr. 4 Franz Schuberts 3. og 7./8. («Den ufullendte») berømt. Hans siste innspilling var med Wagners *[[Tristan und Isolde]]* med Staatskapelle Dresden. 

Kleiber pensjonerte seg på tidlig 90-tall bortsett fra enkelte veldedighetskonserter. Han er gravlagt i den Slovenske landsbyen Konjšica i nærheten av Litija sammen med sin kone ballettdanseren Stanislava Brezovar.

## Referanser


## Eksterne lenker
* 
* 
*